จับตารอวันนี้! ‘วิษณุ’ คาด พ.ร.ฎ.ยุบสภา ประกาศลงในราชกิจจาฯ
‘วิษณุ เครืองาม’ คาดพระราชกฤษฎีกา‘ยุบสภา’ ลงวันนี้ (20มี.ค.) ยังไม่แน่ใจวันเลือกตั้งจะเป็นวันที่ 7 หรือ 14 พ.ค.
‘วิษณุ’ เชื่อ พ.ร.ฎ.ยุบสภา จะประกาศลงในราชกิจจาฯ วันนี้
20 มี.ค. 2566

เมื่อเวลา 09:20 น. วันนี้ 20 มี.ค. 66  ที่ทำเนียบรัฐบาล นายวิษณุ เครืองาม รองนายกรัฐมนตรี ให้สัมภาษณ์ถึงกระแสข่าวยุบสภาในวันนี้ ว่า ขณะนี้นายกรัฐมนตรีได้ทูลเกล้าพระราชกฤษฎีกายุบสภาไปแล้ว และคาดว่าจะประกาศลงในราชกิจจานุเบกษาในวันนี้ และจะมีผลเมื่อราชกิจจานุเบกษาลงในวันดังกล่าว และเมื่อลงมาแล้วก็จะไม่ทราบวันเลือกตั้งเพราะผู้กำหนดวันเลือกตั้งคือคณะกรรมการการเลือกตั้ง (กกต.)
ขณะเดียวกันผู้สื่อข่าวถามว่า คาดว่าวันเลือกตั้งจะเกิดขึ้นในวันที่ 7 หรือ 14 พฤษภาคม ใช่หรือไม่ นายวิษณุ กล่าวว่า ประมาณนั้น